Koostöös teiste Eesti rakenduskõrgkoolide tudengitega külastasid kadetid aasta jooksul erinevaid gümnaasiume ning keskkoole tutvustamaks õppimisvõimalusi Kõrgemas Sõjakoolis. Sel moel on jõutud õppeaasta jooksul paari tuhande nooreni. Kaitseväe ning kooli kohta jagavad kadetid infot traditsiooniliselt ka erinevatel koolinoorte haridusmessidel. Äsja toimunud noorte haridusmessil "Teeviit" oli huvi sõjakooli vastu messil osalenud  kadettide sõnul suur.